CELEX: 32006L0094
Language: mt
Date: 2006-12-12 00:00:00
Title: Direttiva 2006/94/KE tal-Parlament Ewropew u tal-Kunsill tat- 12 ta' Diċembru 2006 dwar l-istabbiliment ta' regoli komuni għal ċerti tipi ta' trasport ta' merkanzija bit-triq (verżjoni kodifikata) Test b'rilevanza għaż-ŻEE

27.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               5
            
         DIRETTIVA 2006/94/KE TAL-PARLAMENT EWROPEW U TAL-KUNSILL
   tat-12 ta' Diċembru 2006
   dwar l-istabbiliment ta' regoli komuni għal ċerti tipi ta' trasport ta' merkanzija bit-triq
   (verżjoni kodifikata)
   (Test b’rilevanza għaż-ŻEE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 71 (1) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-Opinjoni tal-Kumitat Ekonomiku u Soċjali Ewropew (1),
   Wara li kkonsultaw lill-Kumitat tar-Reġjuni,
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:
   
               (1)
            
            
               L-ewwel Direttiva tal-Kunsill tat-23 ta’ Lulju 1962 dwar l-istabbiliment ta' ċerti regoli komuni għat-trasport internazzjonali (it-trasport ta' merkanzija bit-triq b'kera jew b'kumpens) (3) ġiet emendata kemm-il darba (4) b’mod sostanzjali. Għal iktar ċarezza u razzjonalità, l-imsemmija Direttiva għandha tiġi kkodifikata.
            
         
               (2)
            
            
               Politika ta' trasport komuni tinvolvi inter alia l-istabbiliment ta' regoli komuni għat-trasport internazzjonali ta' merkanzija bit-triq lejn jew mit-territorju ta' Stat Membru, jew li jgħaddi mit-territorju ta' Stat Membru wieħed jew aktar. Dawk ir-regoli għandhom jiġu stabbiliti b'mod li jikkontribwixxu għall-funzjonament tajjeb tas-suq intern tas-trasport.
            
         
               (3)
            
            
               Huwa neċessarju li tiġi assigurata espansjoni progressiva fit-trasport internazzjonali ta' merkanzija bit-triq, waqt li wieħed iżomm f'moħħu l-iżviluppi fil-kummerċ u l-moviment ta' merkanzija fil-Komunità.
            
         
               (4)
            
            
               Ċertu numru ta' tipi ta' trasport kienu eżentati minn kull sistema ta' kwota u ta' awtorizzazzjoni għat-trasport. Fi ħdan il-qafas ta' l-organizzazzjoni tas-suq introdotta mir-Regolament (KEE) Nru 881/92 tal-Kunsill tas-26 ta' Marzu 1992 dwar l-aċċess għas-suq tat-trasport ta' merkanizija bit-triq fil-Komunita' lejn jew mit-territorju ta' Stat Membru jew li jgħaddi mit-territorju ta' wieħed jew aktar mill-Istati Membri (5), sistema ta' eżenzjoni mill-awtorizzazzjoni Komunitarja u minn kull awtorizzazzjoni oħra għat-trasport għandha tinżamm għal xi uħud minn dawn it-tipi ta' trasport, minħabba n-natura speċjali tagħhom.
            
         
               (5)
            
            
               Din id-Direttiva għandha tkun bla ħsara għall-obbligi ta’ l-Istati Membri rigward il-limiti ta’ żmien għat-trażpożizzjoni fil-liġi nazzjonali u l-applikazzjoni tad-Direttivi stabbilita fl-Anness II, Parti B,
            
         ADOTTAW DIN ID-DIRETTIVA:
   Artikolu 1
   1.   Skond il-kondizzjonijiet stabbiliti fil-paragrafu 2, l-Istati Membri għandhom jilliberalizzaw it-tipi ta' trasport internazzjonali ta' merkanzija bit-triq b'kera jew b'kumpens u għal rashom elenkati fl-Anness I meta dan it-trasport isir lejn jew minn, jew jgħaddi mit-territorju tagħhom.
   2.   It-tipi ta' trasport jew ta' vjaġġ bla tagħbija magħmula b'konnessjoni mat-trasport elenkat fl-Anness I għandhom ikunu eżentati mill-awtorizzazzjoni tal-Komunità jew minn kwalunkwe awtorizzazzjoni tat-trasport.
   Artikolu 2
   Din id-Direttiva m'għandhiex taffettwa l-kondizzjonijiet li taħthom kull Stat Membru jawtorizza liċ-ċittadini tiegħu biex jingaġġaw fl-attivitajiet imsemmija f'din id-Direttiva.
   Artikolu 3
   L-ewwel Direttiva tal-Kunsill tat-23 ta’ Lulju 1962 dwar l-istabbiliment ta' regoli komuni għal ċerti tipi ta' trasport ta' merkanzija bit-triq hi mħassra, bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali u l-applikazzjoni tad-Direttivi mniżżla fl-Anness II, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skond it-tabella ta’ korrelazzjoni fl-Anness III.
   Artikolu 4
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 5
   Din id-Direttiva hi indirizzata lill-Istati Membri.
   
      Magħmula fi Strasburgu, 12 ta' Diċembru 2006.
      
         
            Għall-Parlament Ewropew
         
         
            Il-President
         
         J. BORRELL FONTELLES
      
      
         
            Għall-Kunsill
         
         
            Il-President
         
         M. PEKKARINEN
      
   
   
      (1)  ĠU C 241, 28.9.2004, p. 19.
   
      (2)  Opinjoni tal-Parlament Ewropew tal-21 ta' April 2004 (ĠU C 104 E, 30.4.2004, p. 545) u d-Deċiżjoni tal-Kunsill ta' l-14 ta' Novembru 2006.
   
      (3)  ĠU L 70, 6.8.1962, p. 2005/62. Direttiva kif emendata l-aħħar bir-Regolament (KEE) Nru 881/92 (ĠU L 95, 9.4.1992, p. 1).
   
      (4)  Ara l-Anness II, Parti A.
   
      (5)  ĠU L 95, 9.4.1992, p. 1. Regolament kif emendat l-aħħar bl-Att ta' l-Adeżjoni ta' l-2003.
   
      ANNESS I
      It-tipi ta' trasport li għandhom ikunu eżentati mill-awtorizzazzjoni tal-Komunità jew minn kwalunkwe awtorizzazzjoni għal trasport
      
                  1.
               
               
                  It-trasport tal-posta bħala servizz pubbliku.
               
            
                  2.
               
               
                  It-trasport ta' vetturi li jkunu ġarrbu ħsarat jew li m'għadhomx jaħdmu.
               
            
                  3.
               
               
                  It-trasport ta' merkanzija fuq vetturi bil-mutur li l-piż mgħobbi permissibbli tagħhom, li jinkludi anke t-toqol tat-trejlers, ma jeċċedix is-sitt tunnellati jew il-piż tat-tagħbija permissibbli tagħhom, li jinkludi dak tat-trejlers, ma jkunx jeċċedi it-3,5 tunnellati.
               
            
                  4.
               
               
                  It-trasport ta' merkanzija fuq vetturi bil-mutur sakemm jibqgħu jitwettqu l-kondizzjonijiet li ġejjin:
                  
                              (a)
                           
                           
                              il-merkanzija li tinġarr tkun il-proprjetà ta' l-impriża jew kienet mibjugħa, mixtrija, mikrija lill- jew mikrija mill-, prodotta, estratta, ipproċessata jew imsewwija mill-impriża;
                           
                        
                              (b)
                           
                           
                              l-għan tal-vjaġġ għandu jkun il-ġarr tal-merkanzija lejn jew mill-impriża jew biex jiġu mċaqalqa, kemm jekk ġewwa l-impriża kif ukoll 'il barra minnha, għall-ħtiġijiet tagħha;
                           
                        
                              (ċ)
                           
                           
                              il-vetturi bil-mutur li jintużaw għal dan it-trasport għandhom ikunu misjuqa mill-impjegati ta' l-impriża;
                           
                        
                              (d)
                           
                           
                              il-vetturi li jġorru l-merkanzija għandhom ikunu jappartienu lill-impriża jew ikunu ġew mixtrija minnha bi ħlas bin-nifs jew mikrijin, sakemm fil-każ ta' l-aħħar dawn ikunu jilħqu l-kondizzjonijiet tad-Direttiva 2006/1/KE tal-Parlament Ewropew u tal-Kunsill tat-18 ta' Jannar 2006 dwar l-użu tal-vetturi mikrijin bla sewwieqa għat-trasport ta' merkanzija bit-triq (1).
                              Din id-dispożizzjoni ma għandiex tapplika għall-użu ta' vettura li tintuża minflok vettura oħra li normalment tintuża u li għal żmien qasir tkun bil-ħsara;
                           
                        
                              (e)
                           
                           
                              it-trasport ma jridx ikun aktar milli anċillari għall-attivitajiet ġenerali ta' l-impriża.
                           
                        
            
                  5.
               
               
                  It-trasport ta' prodotti mediċinali, appliances, tagħmir u artikoli oħra li huma meħtieġa għall-kura medika f'każijiet ta' emergenza, partikolarment fil-każi ta' diżastri naturali.
               
            
         (1)  ĠU L 33, 4.2.2006, p. 82.
   
   
      ANNESS II
      PARTI A
      Direttiva mħassra flimkien ma’ l-emendi suċċessivi tagħha
      
                  L-ewwel Direttiva tal-Kunsill tat-23 ta’ Lulju 1962 dwar l-istabbiliment ta' ċerti regoli komuni għat-trasport internazzjonali (it-trasport ta' merkanzija bit-triq b'kera jew b'kumpens)
                  (ĠU 70, 6.8.1962, p. 2005/62)
               
               
                   
               
            
                  Direttiva 72/426/KEE tal-Kunsill
                  (ĠU L 291, 28.12.1972, p. 155)
               
               
                   
               
            
                  Direttiva 74/149/KEE tal-Kunsill
                  (ĠU L 84, 28.3.1974, p. 8)
               
               
                   
               
            
                  Direttiva 77/158/KEE tal-Kunsill
                  (ĠU L 48, 19.2.1977, p. 30)
               
               
                   
               
            
                  Direttiva 78/175/KEE tal-Kunsill
                  (ĠU L 54, 25.2.1978, p. 18)
               
               
                   
               
            
                  Direttiva 80/49/KEE tal-Kunsill
                  (ĠU L 18, 24.1.1980, p. 23)
               
               
                   
               
            
                  Direttiva 82/50/KEE tal-Kunsill
                  (ĠU L 27, 4.2.1982, p. 22)
               
               
                   
               
            
                  Direttiva 83/572/KEE tal-Kunsill
                  (ĠU L 332, 28.11.1983, p. 33)
               
               
                  Artikolu 2 biss
               
            
                  Direttiva 84/647/KEE tal-Kunsill
                  (ĠU L 335, 22.12.1984, p. 72)
               
               
                  Artikolu 6 biss
               
            
                  Regolament tal-Kunsill (KEE) Nru 881/92
                  (ĠU L 95, 9.4.1992, p. 1)
               
               
                  Artikolu 13 biss
               
            PARTI B
      Lista tal-limiti ta’ żmien għat-traspożizzjoni fil-liġi nazzjonali u l-applikazzjoni (imsemmija fl-Artikolu 3)
      
                  Direttiva
               
               
                  Limitu ta’ żmien għat-traspożizzjoni
               
               
                  Data ta’ applikazzjoni
               
            
                  L-ewwel Direttiva tal-Kunsill tat-23 ta’ Lulju 1962 dwar l-istabbiliment ta' ċerti regoli komuni għat-trasport internazzjonali (it-trasport ta' merkanzija bit-triq b'kera jew b'kumpens)
               
               
                  31 ta’ Diċembru 1962
               
               
                   
               
            
                  72/426/KEE
               
               
                  —
               
               
                   
               
            
                  74/149/KEE
               
               
                  —
               
               
                  1 ta’ Lulju 1974
               
            
                  77/158/KEE
               
               
                  1 ta’ Lulju 1977
               
               
                   
               
            
                  78/175/KEE
               
               
                  1 ta’ Lulju 1978
               
               
                   
               
            
                  80/49/KEE
               
               
                  —
               
               
                  1 ta’ Lulju 1980
               
            
                  82/50/KEE
               
               
                  1 ta’ Jannar 1983
               
               
                   
               
            
                  83/572/KEE
               
               
                  1 ta’ Jannar 1984
               
               
                   
               
            
                  84/647/KEE
               
               
                  30 ta’ Ġunju 1986
               
               
                   
               
            
   
      ANNESS III
      TABELLA TA' KORRELAZZJONI
      
                  L-ewwel Direttiva tal-Kunsill tat-23 ta' Lulju 1962 dwar l-istabbiliment ta' regoli komuni għal ċerti tipi ta' trasport ta' merkanzija bit-triq
               
               
                  Din id-Direttiva
               
            
                  Artikolu 1
               
               
                  Artikolu 1
               
            
                  Artikolu 2
               
               
                  —
               
            
                  Artikolu 3
               
               
                  Artikolu 2
               
            
                  —
               
               
                  Artikolu 3
               
            
                  —
               
               
                  Artikolu 4
               
            
                  Artikolu 4
               
               
                  Artikolu 5
               
            
                  Anness
               
               
                  Anness I
               
            
                  —
               
               
                  Anness II
               
            
                  —
               
               
                  Anness III